
Το βιβλίο του Σαράντου Καργάκου, Μεσόγειος, Η υγρή μοίρα τής Ελλάδος και της Ευρώπης, είναι 
µία σύντομη αλλά εξαιρετικά πυκνή µελέτη, η οποία εισάγει τον αναγνώστη στον γοητευτικό όσο 
και ταραγµένο κόσµο της Μεσογείου, απὀ την εξάπλωση των αρχαίων πολιτισμών «ὡς τις 
συγκρούσεις των αρχών του 21ου αιώνα. Το έργο γράφτηκε το 2006 και εκδόθηκε το 2007, σε µία 
εποχή δηλαδή όπου η ευρύτερη περιφέρεια συνταρασσόταν από διαδοχικές εκρήξεις βίας. Είχε 
προηγηθεί η επίθεση στους Διδύμους Πύργους της Νέας Ὑόρκης την 11η Σεπτεµβρίου 2001, οι 
αμερικανικές εισβολές σε Αφγανιστάν (2001) και Ιράκ (2003), η δεύτερη Παλαιστινιακή Ιντιφάντα 
(2000-2005) µε αποκορύφωμα την ισραηλινή επιχείρηση στην Γάζα (2008), οι πολύνεκρες 
βομβιστικές επιθέσεις σε Μαδρίτη (20048) και Λονδίνο (2005) και ο πόλεμος του Λιβάνου μεταξύ 
Ισραήλ και Χεζμπολάχ (2006). 


Μέσα σε αυτό το οξυµένο περιβάλλον, το οποίο αναπτυσσόταν αμέσως µετά τοὺς τρομερούς 
πολέμους της Γιουγκοσλαβίας και τη γενικότερη αναταραχή στο πρώην Ανατολικό µπλοκ, η 
ανησυχία του συγγραφέα αλλά και η κατακεραύνωση της πολιτικής τῶν μεγάλων δυνάμεων είναι 
εμφανής. Το έργο ξεκινά µε τους δυσοίώωνους βιβλικούς όρους Αρμαγεδδών, Βεελζεβούλ, και 
Λεβιάθαν. Ο Αρμαγεδδών, το γνωὠστό τοπωνύμιο της Χαναάν όπου τοποθετείται η τελική 
σύγκρουση µε τις αντίθεες δυνάµεις κατά τις έσχατες ημέρες, αποτελεί σαφή παραπομπή στην 
απειλή ενός γενικευµένου, παγκοσμίου πολέμου. Ἡ ανατολική θεότητα Βεελζεβούλ και ο 
θαλάσσιος δράκων Λεβιάθαν, του οποίου το όνοµα έλαβε ο Τποπιᾶς Ηοῦῦες για το γνωστό πολιτικό 
του σύγγραμμα, γίνονται σύμβολα του απολυταρχικού κράτους, µε σαφείς αιχμές στην προϊούσα 
αμερικανική παγκοσμιοποίηση. Ο Λεβιάθαν, άλλωστε, ὡς δαιµονικός άρχων των υδάτων, 
υπενθυμίζει τον ρόλο της ναυτικής ισχύος.[1] Η κατανόηση των (κυριολεκτικώς) φλεγόντων 
εξελίξεων της Μέσης Ανατολής και της Βορείου Αφρικής προὐποθέτει την πολύ καλή γνώση του 
μείζονος χώρου «της Μεσογείου ὡς γεωπολιτικής ενότητας».[2] 


Οι διεθνείς εξελίξεις ύστερα από την έκδοση του βιβλίου υπήρξαν αντίστοιχα κρίσιμες και 
δικαιώνουν απολύτως και την ανησυχία και το ερευνητικό ενδιαφέρον. Τα προηγούμενα έτη είδαν 
την αιματηρή αναταραχή της Αραβικής «Άνοιξης», συνεχιζόµενους εμφυλίους πολέμους σε Συρία, 
Λιβύη και Υεμένη, έξαρση της ισλαμιστικής τρομοκρατίας υπό το Ισλαμικό Κράτος, την επέκταση 
της επιρροής του Ιράν ύστερα από την αποχώρηση των ΗΠΑ από το Ιράκ, την χαώδη εκκένωση του 
Αφγανιστάν, την παρασκηνιακή διαπάλη για τις θαλάσσιες ζώνες, τους αγωγούς και τους 
υδρογονάνθρακες στη Μεσόγειο, το μεταναστευτικό πρόβλημα και τον τρέχοντα τραγικό πόλεμο 
στην Λωρίδα της Γάζας. Αν συμπεριληφθεί στο περιμεσογειακό σχήµα και ο Εὐξεινος Πόντος, τότε 
προστίθεται και η µεγάλη πυριτιδαποθήκη του πλανήτη, ο κοσμοϊστορικής σημασίας ουκρανικός 
πόλεμος. 


Όνομα και φυσικά χαρακτηριστικά 


Ἡ λέξη Μεσόγειος, όσο και εάν μοιάζει παράδοξο. δεν είναι ελληνικής προέλευσης. Εισήλθε στην 
ελληνική γλώσσα µεταφρασμένη απὀ τα γαλλικά, στο βιβλίο «Γεωγραφία παλαιά και νέα» του 


επισκόπου Αθηνών Μελετίου (1507). Ο Ηρόδοτος ο Αλικαρνασσεύς, πατέρας της ιστορίας αλλά 
και της γεωγραφίας, δεν την ονόμαζε ὡς σύνολο, παρά µόνο τα τμήματά της. Για τον γεωγράφο της 
ρωμαϊκής εποχής, Στράβωνα, ήταν η «ἐντὸς» και η «καθ᾽ ἡμᾶς θάλασσα». «Ἐντὸς» (µέσα, δηλαδή, 
από τις στήλες του Ἡρακλέους) την χαρακτήριζε και ο Διόδωρος ο Σικελιώτης. Τους όρους αυτούς 
μετέφρασαν οι Ῥωμαίοι «ὡς ππατε ΠΟΣίΓΙΠΙ Και ΠΊαΓε ΙΠίΘΓΠΙΗΠΙ. Τον 3ο αιώνα μ.Χ. ο Ρωμαίος 
γεωγράφος Γάιος Ιούλιος Σολίνος έκανε πρώτος την χρήση του όρου ΠιαΤΓε ΠΙεΠίΘΓΓΑΠΟΙΠΙ, 
Μεσόγειος θάλασσα.([3] 


Ο συγγραφέας δίνει στοιχεία για τη φυσική γεωγραφία τῆς θάλασσας, την έκταση και τις διαστάσεις 
της. Μιλώντας για τις (φυσικές) εξόδους της, τις Ηράκλειες στήλες δηλαδή (Γιβραλτάρ) και τα 
Στενά του Βοσπόρου και του Ελλησπόντου, και µε αφορμή τα ταξίδια του Πυθέως του 
Μασσαλιώτου στον Ατλαντικό ὠκεανό ὡς τις Κασσιτερίδες νήσους και την Θούλη, σημειώνει πως 
«τα περάσματα αυτά ήσαν και εζακολουθούν να είναι ελεγχόμενα».[4] Μία επιδερµική έστω 
επισκόπηση τῆς ιστορίας δείχνει την κολοσσιαία σηµασία, απὀ τον Πελοποννησιακό πόλεμο έως 
σήµερα, της κυριαρχίας επί των Στενών, και την στρατηγική αξία του Βυζαντίου- 
Κωνσταντινουπόλεως, του Ἑλλησπόντου και της Καλλιπόλεως, των Αιγαίων νήσων κλπ. Ο δε 
βράχος του Γιβραλτάρ υπήρξε μέγιστο τρόπαιο των Βρετανών στους πολέμους κατά τῶν Ισπανών 
και Γάλλων, το οποίο ὥς την σήμερον διαφυλάσσουν ζηλότυπα. 


Σε ένα έργο µε θέµα τη Μεσόγειο δεν θα μπορούσε να λείπουν παραπομπές στον Γάλλο ιστορικό 
της σχολής των Αηπαίες, Εεγπαπά Βταιάε]. Από το θεμελιώδες βιβλίο του «Μεσόγειος», προέρχεται 
το εξής ενδιαφέρον παράθεµα: «Η Μεσόγειος ὃεν είναι µία θάλασσα, αλλά πολλές διαδοχικές υγρές 
πεδιάδες που επικοινωνούν μεταξύ τους µέσα απὀ περισσότερο ή λιγότερο πλατιές διόδους». Τούτη η 
διατύπώση, αν και γλωσσικά παράδοξη, είναι επιτυχής, καθώς τονίζει συγχρόνως τη σχετική 
αυτονομία και ιδιαιτερότητα κάθε πελάγους και θαλάσσιας περιφέρειας της Μεσογείου, η οποία έχει 
τα δικά της χαρακτηριστικά και επηρεάζει αντίστοιχα τον βίο των παρακτίων λαών, αλλά και τη 
μόνιμη διασύνδεσή τοὺς σε ένα λειτουργικό όλον. Το Αιγαίο δικαιότατα ονομάζεται ὡς «{ πιο 
φιλόζενη θάλασσα τής ιστορίας».[5] 


Ο Σ. Καργάκος δίνει έναν ευρύ ορισμό στον Κόσμο της Μεσογείου και του «περιμεσογειακού 
χώρου». Περιλαμβάνει, πέραν των αυστηρά μεσογειακών-παραλίων χωρών, την χερσόνησο του 
Αίμου, τη Μικρά Ασία, τα κράτη του Ευξείνου Πόντου, τη Μέση Ανατολή µαζί µε το Ιράν και την 
Αραβία, και τη Βόρειο Αφρική.[6] Τούτη η επέκταση σε περιοχές οι οποίες τεχνικά μιλώντας δεν 
βρέχονται από τη Μεσόγειο (αν και τυπικά ο Εὐξεινος Πόντος είναι τμήμα τῆς), ευλόγως εξηγείται 
από τη σημασία της διασύνδεσης της Μεσογείου µε όµορες θάλασσες, όπως η Ερυθρά και ο 
Περσικός κόλπος, Και η άµεση αλληλεπίδραση των συμβάντων και των συμφερόντων στην όλη 
περιφέρεια µε τον γεωγραφικό πυρήνα της. Για να αναφερθεί το πλέον πρόσφατο παράδειγµα, η 
σύγκρουση στην Γάζα κινητοποίησε τους συμμάχους του Ιράν, αντάρτες Χούθι της βόρειας 
Ὑεμένης, να απειλήσουν µε Ὀ ΑΝ και πυραύλους τις θαλάσσιες συγκοινωνίες στο στενό του Άντεν, 
εκτρέποντας την εμπορική κυκλοφορία και προκαλώντας την ατλαντική αντίδραση. Οι αραβικές 
µοναρχίες και το Ιράν έχουν µεγάλη επιρροή και εμπλοκή στα θέµατα του Ιράκ και της Συρίας, η 
Τουρκία διατηρεί βάσεις σε Τζιμπουτί και Κατάρ κ.ο.κ. 


Το κοινό κλίμα, η γεωγραφία και οι ανταλλαγές μεταξύ των λαών της Μεσογείου έχουν 
δημιουργήσει έναν κοινό «τροφικό πολιτισµό», την παγκοσμίως επαινετή Μεσογειακή 
κουζίνα. «Πάνω σε αυτά», σημειώνει ο Σ. Καργάκος, «ή Ελλάδα κακώς ὃεν έχει αναπτύξει µια 
οικονομική πολιτική µε οικουμενικό βεληνεκές». Η διατύπωση ιδεών και συμβουλών για το ελληνικό 
µέλλον, όπως και η πικρία για τη διαχρονική ολιγωρία των αρμοδίων, διαπερνά το σύνολο του 
βιβλίου και αποτελεί από τις πιο ενδιαφέρουσες πλευρές του. Τέλος, ενδιαφέρον έχει η έκθεση από 
το συγγραφέα -- εν είδει παράθεσης παλαιότερων αντιλήψεων και δίχως να τις ενστερνίζεται -- των 


φυλετικών, ανθρωπολογικών θεωριών πάνω στον Μεσογειακό άνθρωπο (ποπιο πιεάίειταποιις),[7] οι 
οποίες ήταν δημοφιλείς πριν την έλευση της σύγχρονης γενετικής και συναντώνται ακόµη σε 
εγκυκλοπαίδειες έως τα µέσα του 20ου αιώνα. 


Γεωπολιτική θεωρία 


Όπως προδίδει ο υπότιτλός του. το βιβλίο αναφέρεται και σε ζητήματα γεωπολιτικής θεωρίας, 
ακολουθώντας την σκέψη κλασσικών διανοητών του κλάδου. Η γεωπολιτική είναι όρος ο οποίος, 
ειδικά στις ηµέρες µας, χρησιµοποιείται πληθωὠριστικά και καταχρηστικά, ὡς συνώνυμο τῶν διεθνών 
σχέσεων ή της διπλωματίας. Ακόμη, η χρήση τῶν πορισµάτων της Ως αιωνίων νόμων οι οποίοι 
υποδεικνύουν υποχρεωτικές πολιτικές, καθώς και η σύνδεση του όρου (5εοροΗ{Κκ) µε τις 
κατακτητικές επιδιώξεις της εθνικοσοσιαλιστικής Γερμανίας στον Β᾽ Παγκόσμιο Πόλεμο. έχουν 
περιβάλλει την γεωπολιτική µε ένα νέφος παρεξηγήσεων και επιφυλάξεων. Ὑπάρχουν βέβαια 
πολλές σχολές γεωπολιτικής, η αγγλοαµερικανική, η γαλλική και η γερμανική, µε διαφορετικές 
προτεραιότητες, ή η κριτική γεωπολιτική η οποία απορρίπτει την κρατοκεντρική προσέγγιση 
κ.ο.κ. Η έκδοση και διάδοση της σχετικής βιβλιογραφίας αναπτύσσεται στην Ελλάδα ιδίως µετά το 
2000. 


Οι παρατηρήσεις του Σ. Καργάκου σχετικά µε την γεωπολιτική (µε τη στενή έννοια του όρου, και 
όχι όσον αφορά τη γενικότερη σημασία των γεωγραφικών δεδοµένων στις διεθνείς σχέσεις) είναι 
σαφώς επηρεασμένες από τις προαναφερθείσες παρεξηγήσεις, όπως αναπαράγονται ακόµη από τη 
διεθνή βιβλιογραφία.[δΙ Γίνεται κατ’ αρχήν λόγος για τον ΕπιεάτίεΏ ΚαίΖε], θεµελιωτή τῆς πολιτικής 
γεωγραφίας, τον Σουηδό πολιτικό Κιάο!Γ ΚΙεί]εη, ο οποίος εισήγαγε τον όρο γεωπολιτική, και τον 
Ολλανδο-Αμερικανό Νίομοίας 1ομπ ΡΡΥΚΠΙ8Η, ενώ ὡς σύγχρονος «δάσκαλος» της γεωπολιτικής, σε 
θεωρία και πράξη, ονομάζεται ο Ηεπτγ Κἰςςίηςσετ. Περί τον Καίζε], δίνεται κυρίως βάση στο σχήμα 
του «ζωτικού χώρου» (1 εβεηςταιπι), και του πως µαζί µε τις μεταγενέστερες βιολογικές-φυλετικές 
θεωρίες οδήγησε στην γερμανική ιδεολογία υπεροχής, η οποία συμπυκνώνεται στο γνωστό 
σύνθημα Βεμίςοβ]απά π0οί αἱ]ες. Ο συγγραφέας, µε την επιφύλαξη πως «ίσως σφἀλλ[ει] σε αυτό», 
ανάγει την πραγματική εμφάνιση της γεωπολιτικής την εποχή της διεκδίκησης της παγκόσμιας 
κυριαρχίας απὀ τον εθνικοσοσιαλισµό.[9| Η κρίση αυτή επαναλαμβάνει τις προαναφερθείσες 
ερμηνείες οι οποίες γεννήθηκαν στον φιλελεύθερο και τον σοσιαλιστικό κόσµο µετά την οδυνηρή 
εμπειρία του Β᾽ Παγκοσμίου Πολέμου, καθώς και από την συνειδητή προπαγάνδα των Συμμάχων 
σχετικά µε τη διογκώµένη επίδραση του καθηγητή Κατ] ΗαιςΠοίεΓκαι ενός υποτιθέμενου 
«ινστιτούτου γεωπολιτικής» στο Μόναχο, στα πολεμικά σχέδια του Αδόλφου Χίτλερ.[10] Ακόμη, 
νεότερες έρευνες έχουν αποσαφηνίσει πως η σύνδεση της κλασσικής γερμανικής γεωπολιτικής µε 
αντιλήψεις ντετερµινιστικές, δαρβινικές και φυλετιστικές ανάγεται όχι τόσο στις πρωτογενείς 
διατυπώσεις του Εαΐζει, αλλά απὀ την πρόσληψη και τροποποίησή τους από 
τους ΚεΙΙεπ και ΗαιςΠοίετ.[111 Ο Σ. Καργάκος στέκεται, πάντως στην έννοια της «αίσθησης του 
χώρου» (Καιπιςίη) του ΕαίΐΖεΙ, Κάτι το οποίο παρατηρεί πως «έλειπε πάντοτε απὀ τους Έλληνες 
πολιτικούς, που μιλούσαν -- και μιλούν -- ανεμωλίως[12] περί µικρής Ελλάδος, αγνοώντας τελείως τήν 
γεωπολιτική σήμασία που έχει ο χώρος της».[13] 


Στο έργο του ΜαεκΙπάετ, Βρετανού γεωγράφου και υπέρµαχου της αυτοκρατορίας, σημειώνεται η 
μέγιστη σημασία την οποία έχει ο έλεγχος της Μεσογείου και των Βαλκανίων, και εἰδικότερα όλων 
των Ἑλλάδας, για την κυριαρχία στην Ηεατί]απά, την γεωπολιτική καρδιά της Γης η οποία χονδρικά 
περιλαμβάνει το εσωτερικό της βόρειας-κεντρικής Ευρασίας και την ανατολική 
Ευρώπη.[14] Στρατηγικές θέσεις όπως το Σουέζ, και τα «ακίνητα αεροπλανοφόρα» της Κύπρου και 
της Μάλτας ήταν απαραίτητοι σταθμοί της αυτοκρατορικής οδού από τη Βρετανία ὡς τις 
]νδίες.[15] Κλείνοντας µε τη Γερμανία του Β᾽ Παγκοσμίου Πολέμου και τον ΗαιςΠοίετ, ο 
συγγραφέας αναφέρει πως στόχος του Χίτλερ ήταν η διπλή προέλαση µέσω Καυκάσου και 


Αιγύπτου, τα σκέλη της οποίας θα συνέκλιναν ανατολικά της Τουρκίας. «Συνεπώς, ή γερμανική 
επίθεση κατά τής Ελλάδος θα γινόταν ἔτσι Κι αλλιώς. Το “αεροπλανοφόρο”. Κρήτη ήταν πολύ 
ελκυστικό».[16] 


Ἡ Μεσόγειος των αρχαίων Ελλήνων 


Κάθε ιστορική προσέγγιση του μεσογειακού κόσμου δεν θα μπορούσε παρά να δώσει πρωτεύουσα 
βάση στους Έλληνες, οι οποίοι συνδέθηκαν όσο λίγοι λαοί µε την εξερεύνηση και τον αποικισμό 
της, ενώ προσέδεσαν άρρηκτα την πολιτική, οικονομική και πολιτιστική τους ζωή µε τη 
θάλασσα. ΟιΈλληνες, λέγειο Σ. Καργάκος, δεν είχαν την γεωπολιτική ὡς επώνυµη επιστήμη, αλλά 
εμφορούνταν από διαυγή και πρακτική «γεωπολιτική αντίληψη όλου του θαλασσίου χώρου». Σε ένα 
απόσπασμα απὀ τον πλατωνικό Φαίδωνα, τον περίφημο διάλογο του Σωκράτους µε τους µαθητές 
του αμέσως πριν πιεί το κώνειο, οι Ἐλληνες, έτσι όπως ακροβολίζονται στις ακτές της Μεσογείου -- 
από τις Ηράκλειες Στήλες ως τον Φάσιδα ποταμό (της Κολχίδος) -- παρομοιάζονται µε βατράχια ή 
μυρμήγκια γύρω από ένα τέλµα.[17] Γνωστότερες στην ιστορία υπήρξαν οι θαλασσοκρατίες των 
Μινωιτών, των Αθηναίων, αλλά και των μεγάλων ανταγωνιστών των Ἑλλήνων, Φοινίκων και 
Καρχηδονίων. Εξαιρετικά σηµαντική ήταν η επίδραση των αποικιστικών πόλεων,[1δ] όπως της 
Μιλήτου ή των Μεγάρων, απὀ τα οποία προήλθε το Βυζάντιο, το βάθρο απὀ όπου αργότερα θα 
υψωνόταν η Νέα Ρώμη. Τελικά, η κυριαρχία της θάλασσας πέρασε στους Ρωμαίους, οι οποίοι 
αντίθετα µε τους προηγούμενους δεν μπορούν να θεωρηθούν κατ εξοχήν θαλασσινός 
λαός. Περικυκλωµμένη απολύτως από µρωμαϊκέ ακτές,  δίκαα η Μεσόγειος 
χαρακτηρίστηκε ΠΙάΤΘ ΠΟΦΙΥΗΠΙ, η δική µας θάλασσα -- όχι µόνον ὡς μετάφραση του ελληνιστικού 
«καθ ἡμᾶς», όπως προαναφέρθηκε, αλλά και µε την έννοια τῆς ιδιοκτησίας και της 
κυριαρχίας. Αντίστοιχη θέση είχε επί μακρόν, έπειτα από τη διάσπαση του μεσογειακού κόσμου 
από τις γερμανικές και αραβικές εισβολές, ο Εὐξεινος Πόντος για το Βυζάντιο.[19] 


Πολύ ενδιαφέροντα συμπεράσματα για τη σχέση των Ελλήνων µε τη θάλασσα μπορούν να εξαχθούν 
από την εξέταση των πρωταρχικών μνημείων της μυθολογίας τους. Η Ιλιάδα, ὡς εκστρατεία του 
Μυκηναϊκού κόσμου εναντίον της Τροίας, έχει ιδωθεί και ὡς απεικόνιση του αγώνα για τον έλεγχο 
του Ελλησπόντου και της δι᾽ αυτού εµπορικής-ναυτικής κίνησης.[20] η δε Οδύσσεια εξιστορεί την 
τόλμη αλλά και το δέος των πρώτων εξόδων από το οικείο, φιλόξενο Αιγαίο προς τα ανοικτά πελάγη 
της Μεσογείου. Με τον ίδιο τρόπο η Αργοναυτική εκστρατεία απηχεί τις πρώτες εξορμήσεις των 
Ἑλλήνων στον Εύξεινο Πόντο, ο οποίος σύντομα γέμισε µε αποικίες. Αξιοσημείωτη είναι και η 
παράδοση για ταξίδι επιστροφής των Αργοναυτών µέσω του Δούναβη, και έπειτα απὀ την 
Αδριατική και την Τυρρηνική θάλασσα.([211 


Στους ιστορικούς χρόνους, το Μαντείο των Δελφών συντόνιζε τα αποικιστικά εγχειρήματα των 
Ἑλλήνων, κατευθύνοντάς τους προς τον έναν ή τον άλλον προορισμό, το δίχως άλλο χάρη στο 
πλήθος εγκύρων πληροφοριών που συνέλεγε απὀ τους προσκυνητές του. Τούτο, λέγει ο 
συγγραφέας, το καθιστούσε ένα «είδος σημερινού (Ππίπκ ίαΠΚ» και «το πρώτο ινστιτούτο 
γεωπολιτικής) --το οποίο, όπως και σημερινά, είχε τις σκοπιµότητές του. Δεν διαμαρτυρόταν τυχαία 
ο Δημοσθένης πως η Πυθία «φιλιππίζει».[22] Πρωτοπόροι της γεωπολιτικής σκέψης όµως πρέπει 
να υπήρξαν και οι Αθηναίοι, όπως φαίνεται από τα µεγαλεπήβολα σχέδια του Αλκιβιάδη για την 
επαύριο της Σικελικής εκστρατείας, εάν είχε βεβαίως αίσια κατάληξη. Ο Θουκυδίδης αναφέρεται 
στην Καρχηδόνα ὡς επόμενο στόχο του φιλόδοξου πολιτικού, κατά τη διάρκεια της συζήτησης στην 
Εκκλησία του Δήμου πριν την εκστρατεία.[23] Ο Συρακούσιος ηγέτης Ἑρμοκράτης είχε επίσης 
αντιληφθεί την έκταση των αθηναϊκών στοχεύσεων, για αυτό και κάλεσε τους συμπολίτες του να 
στείλουν προτάσεις συμμαχίας στις άλλες πόλεις της Σικελίας, την Ιταλία και την Καρχηδόνα, για 
σύμπηξη κοινού µετώπου.[24] Αργότερα, όταν είχε πλέον αυτομολήσει στην Σπάρτη, ο ἶδιος ο 
Αλκιβιάδης εξέθεσε λεπτομερώς το σχέδιό του ενώπιον της Εκκλησίας των Λακεδαιμονίων, για να 


τους δείξει τον βαθµό της αθηναϊκής επεκτατικότητας και να τους πείσει να βοηθήσουν άµεσα και 
έµπρακτα τις Συρακούσες. Την κατάκτηση της Σικελίας θα ακολουθούσε αυτή της Ιταλίας, της 
Καρχηδόνας και της «ἀρχῆς» αυτής (τῶν αποικιών της δηλαδή στη δυτική Μεσόγειο). Οι Αθηναίοι 
θα αξιοποιούσαν τοὺς πόρους της νέας τους αυτοκρατορίας για να σχηματίσουν µία ακαταµάχητη 
δύναμη: Έλληνες, Ίβηρες και άλλους βαρβάρους μισθοφόρους, ιταλική ξυλεία για τα πλοία, άφθονο 
σιτάρι. Θα ακολουθούσε ο αποκλεισμός και εν τέλει η κατάκτηση της ίδιας της Πελοποννήσου, µε 
στόχο η Αθήνα «τοῦ σύμπαντος Ἑλληνικοῦ ἄρζειν».[25] 


Οι διεκδικητές της Μεσογειακής ηγεμονίας 


Την ρωμαϊκή θαλασσοκρατία κληρονόμησε το Βυζάντιο, το οποίο όµως νωρίς στην ὑὐπαρξή του 
αναγκάστηκε να αντιμετωπίσει ναυτικούς ανταγωνιστές, πρώτα τους Βανδάλους τῆς βορειοδυτικής 
Αφρικής (6ος αι.) και έπειτα του Άραβες. Ο συγγραφέας θεωρεί πως οι Άραβες ίσως να κατάλαβαν 
καλύτερα απὀ το Βυζάντιο τη σηµασία της Μεσογείου. Δεν ακολουθεί ενδελεχέστερη αιτιολόγηση 
της κρίσης αυτής. Θα μπορούσε όµως κανείς να σκεφθεί ότι οἱ Άραβες, σχεδόν αµέσως µετά την 
εξόρμησή τους από την έρηµο, μετέφεραν τη βάση τους απὀ την Μέκκα στη Δαμασκό και άρχισαν 
να οργανώνουν στόλο, καθιστάµενοι πολύ γρήγορα κυρίαρχοι πολλών νησιών και ακτών και 
πολιορκώντας δις την Κωνσταντινούπολη (674-678. 717-718). Το Βυζάντιο απὀ την άλλη, αν και 
στήριζε την ευημερία και την ασφάλειά του σε πολύ µεγάλο βαθµό στη ναυτική ισχύ και το ακώλυτο 
θαλασσινό εμπόριο, δεν έδινε πάντοτε τη δέουσα προσοχή στη συντήρηση ενός αξιοµάχου 
στόλου.[26] Το µεσουράνηµα της Μακεδονικής δυναστείας συνοδεύτηκε από µεγάλες πολεμικές 
επιτυχίες στη θάλασσα, και η παρακμή από τα µέσα του 11ου αιώνα, απὀ την εγκατάλειψη του 
στόλου. Την θέση της βυζαντινής υπεροχής πήραν οι ανερχόµενες ιταλικές δημοκρατίες, εἰδικά η 
Βενετία και η Γένουα. Αποσπώντας εμπορικά προνόμια και ατέλειες από το Βυζάντιο σε 
αντάλλαγμα της αμυντικής συνδρομής των στόλων τους, κυριάρχησαν στο εμπόριο και συνέβαλαν 
στο μαρασμό και την αποικιοποίηση της αυτοκρατορίας. Όταν το 1204 οι Σταυροφόροι επιτέθηκαν 
στην Κωνσταντινούπολη, δεν υπήρχε βυζαντινό ναυτικό να την υπερασπίσει. Μία σύντομη 
αναλαμπή γνώρισαν οι βυζαντινές δυνάµεις στην αυτοκρατορία της Νίκαιας, η οποία όμως δε 
συνεχίστηκε µετά τους πρώτους Παλαιολόγους. 


Τελικά ήταν οι Τούρκοι που κυριάρχησαν σε μείζον τµήµα της Μεσογείου, φράζοντας τον δρόµο 
των δυτικών εμπόρων προς την Ανατολή. Τούτο το εμπόδιο τροφοδότησε τις προσπάθειες για 
ανεύρεση εναλλακτικής οδού προς την Ινδία, και δεν είναι τυχαίο πως ένας Γενουάτης, ο 
Χριστόφορος Κολόμβος, θα άνοιγε δρόµο Ύια το Νέο Κόσμο και την εποχή των 
εξερευνήσεων.[27]| Παρά την ήττα τους στη Ναύπακτο το 1571, οι Τούρκοι πέτυχαν να 
«εκθρονίσουν» τους Βενετούς απὀ τη μεσογειακή τους κυριαρχία και να τους αφαιρέσουν όλες 
σχεδόν τις αποικίες τους.[25] Ο Σ. Καργάκος κάνει µία αναδρομή στην ανάπτυξη της οθωμανικής 
θαλάσσιας ισχύος, µε διαβόητους ναυµάχους όπως ο Πίΐρι Ρέις και ο Μπαρμπαρόσα, και 
προειδοποιεί πως «θα ήταν σοβαρό σφάλμα πάντως ένας σύγχρονος μελετητής να πιστεύει ότι Οἱ 
Τούρκοι δεν δημιούργήσαν παράδοση ναυτική». Την ισχύ τῶν σουλτάνων στη θάλασσα κλόνισε η 
Ναύπακτος και εκµηδένισε η συντριβή του τουρκοαιγυπτιακού στόλου στο Ναυαρίνο (18527).[29] 


Στους νεότερους χρόνους εμφανίστηκαν κι άλλοι επίδοξοι κυρίαρχοι της Μεσογείου. Ἡ πολιτική 
του Λουδοβίκου ΙΛ’ και του Ναπολέοντος προσέκρουσε στην αντίδραση της Αγγλίας, της οποίας το 
ναυτικό αποτύπωμα αναπτυσσόταν ραγδαία. Η εκστρατεία του Ναπολέοντος στην Αίγυπτο και την 
Συρία απειλούσε τις επικοινωνίες του Λονδίνου µε την Ινδία, τη σημαντικότερη κτήση της 
Βρετανικής αυτοκρατορίας. Ο περίφημος ναύαρχος Νέλσων, µε δύο συντριπτικές νίκες στο 
Αμπουκίρ (1798. στις εκβολές του Νείλου) και στο Τραφάλγκαρ (1505, στα δυτικά του Γιβραλτάρ), 
ενταφίασε οριστικά τα γαλλικά όνειρα. Ἡ Μεγάλη Βρετανία παρέμεινε αδιαφιλονίκητος κυρίαρχος 
της Μεσογείου µέχρι το τέλος του Β᾽ Παγκοσμίου Πολέμου.[30| 


Αποκλεισμένη στα βορειοανατολικά της Ευρώπης, η Ρωσία για καιρό έµενε ξένη στα τεκταινόμενα 
της Μεσογείου. Η αυξανόμενη φιλοδοξία της όµως να παίξει ρόλο μεγάλης δύναμης περνούσε 
απαραίτητα απὀ την απόκτηση εξόδου στις «θερμές θάλασσες». Πολεμώντας τους Οθωμανούς, 
πρώτα ο Πέτρος ο Μέγας και ύστερα η Αικατερίνη κατόρθώωσαν να ελέγξουν τη βόρεια ακτή του 
Ευξείνου Πόντου, µε μόνιμο βλέμμα στον Βόσπορο και την Ανατολική Μεσόγειο. Ο συγγραφέας 
τονίζει εδώ πόσο ὑποτιμημένη ιστορικά είναι η ναυμαχία του Τσεσμέ κατά τα Ορλωφικά (1770). ως 
ορόσημο τῆς ανόδου της ρωσικής δύναμης, αλλά και υποχώρησης τῆς τουρκικής.[311 Εκτενής είναι 
η αναφορά στην μεσογειακή πολιτική τῆς Σοβιετικής Ένωσης, η οποία µε ένα εντατικὀ πρόγραµµα 
ναυπηγήσεων παρέταξε έναν ισχυρό στόλο πλοίων επιφανείας και υποβρυχίων, ο. οποίος 
ανταγωνιζόταν ανοικτά τις ΗΠΑ. Ιθύνοντες νόες αυτής της σοβιετικής ναυτικής ανόδου ήταν οἱ 
ναύαρχοι Κουζνέτσωφ, επί Ιωσήφ Στάλιν, και Γκορσκώφ, επί Νικήτα Χρουτσώφ.[22]| Ενδιαφέρον 
θα ήταν να προστεθεί πως οι Σοβιετικοί αντιστάθµιζαν την σχετική έλλειψη ναυτικών βάσεων στη 
Μεσόγειο µε τη δηµιουργία τεχνητών αγκυροβολίων, μεταξύ των οποίων και ένα έξω απὀ τα 
Κύθηρα,.[23] καθώς και η πίεση του Ιωσήφ Στάλιν επί της Τουρκίας για να ελέγξει τα Στενά αµέσως 
µετά το Β᾽ Παγκόσμιο Πόλεμο.[34] 


Μία θάλασσα σε κρίση 


«ΚΙ έτσι... φτάσαμε στον 4” Παγκόσμιο Πόλεμο, τον πρώτο πόλεμο τής ιστορίας που εἴχε μυρωδιά 
πετρελαίου. Την δια µυρώδιά είχε και ο Β᾽ Παγκόσμιος Πόλεμος αλλά πιο έντονα την έχει ο Τρίτος, 
που άρχισε πριν ακόµα λήζει ο 4εύτερος, συνεχίζεται µε μερικά διαλείμματα µέχρι σήµερα, αλλ᾽ ακόμή 
δεν έχει φθάσει στο κορύφωμά του».[35] 


Όπως ήδη αναφέρθηκε, οι αδιάκοπες συγκρούσεις στην ευρύτερη Μεσόγειο -- Εγγύς Ανατολή την 
περίοδο 2001-2006 τροφοδότησαν σε µεγάλο βαθµό τη συγγραφή του βιβλίου. Η γεωγραφία και 
ιστορία αποτελούν το υπόβαθρο για την πολιτική ανάλυση και σχολιασμό, τα οποία αφορούν τόσο 
τα µεγάλη διεθνή θέµατα καιτις επίκαιρες συγκρούσεις, όσο και το µέλλον του Ελληνισμού. 


Το πετρέλαιο είναι κυριολεκτικά ὡς διακύβευμα των µεσανατολικών πολέμων και αλλά και 
σύμβολο της απληστίας των δυνάµεων. Στο δίπολο (ισλαμικός) φονταμενταλισµός και πετρέλαιο. ο 
Σ,. Καργάκος υποδεικνύει σαν πραγματική αιτία του πολέμου το δεύτερο. Προειδοποιεί πως η 
καταστροφή της Μέσης Ανατολής θα οδηγήσει «εκατοντάδες εκατομμύρια Άραβες να έρθουν 
κολυμπώντας και να µαυρίσουν την λευκή Ευρώπη», προεικονίζοντας τη συνεχιζόμενη 
µεταναστευτική κρίση, εἰδικά δε την έξαρση του 2015 η οποία δοκίμασε την ευρωπαϊκή 
πολιτική.[36] Στις ενδιαφέρουσες και ὡς ένα σηµείο εὔστοχες προβλέψεις του βιβλίου αυτού 
συγκαταλέγεται η εκτίμηση πως κερδισµένες στην παγκοσμιοποίηση, την οποία υποτίθεται πως 
ποδηγετούν οι ΗΠΑ. θα είναι η Κίνα, η Ρωσία, καθώς και η Ινδία και η Βραζιλία.[37] Για την 
Κύπρο, επισημαίνεται πως η σημασία τῆς για το θέατρο της Μέσης Ανατολής διευκόλυνε την 
ένταξή τῆς στην Ευρωπαϊκή Ένωση το 2004, καθώς για τους δικούς τους λόγους ΕΕ, Ρωσία και 
ΗΠΑ δεν επιθυμούν τον τουρκικό έλεγχο επί ολόκληρου του νησιού. «ώι τουρκικές πιέσεις Θα 
ενταθούν, ὀταν θα αρχίσει ή αξιοποίηση των υποβρυχίων κοιτασμάτων πετρελαίου», όπερ και 
εγένετο.[358] Τονίζεται το τεχνητό και εὐθραυστο του κράτους του Λιβάνου, το οποίο μαζί µε την 
υπό τουρκικό έλεγχο Αλεξανδρέττα θεωρούνται οὐσιαστικά συριακές προεκτάσεις προς την 
θάλασσα, µε δυνατότητα επωφελούς σύνδεσης µετην Κύπρο.[29] 


Ἡ επαλήθευση της προειδοποίησης πῶς, αν η αποχώρηση των ΗΠΑ από το Ιράκ γίνει «με όρους 
ατίμωσής όπως συνέβη στο Βιετνάμ, θα προκ[ληθεί] παγκόσμια ανεμοζάλη».[40] υπήρξε πολύ 
οδυνηρή Ύια τον μεσογειακό κόσµο τα χρόνια που ακολούθησαν. Το 2011 οι Αμερικανοί 
αποσύρθηκαν από το Ιράκ, το οποίο ναι µεν παραμένει τύποις ένα ενιαίο, κυρίαρχο κράτος, στην 
πραγµατικότητά όµως διασπάται πάνω σε φυλετικές και θρησκευτικές διαιρέσεις, ενώ ξένες και 


εντόπιες παραστρατιωτικές δυνάµεις δρουν ανεξέλεγκτα. Το πιο φοβερό, βέβαια, ήταν η άνοδος του 
Ισλαμικού Κράτους µέσα στο χάος του Συριακού εμφυλίου πολέμου, το οποίο έφθασε ὣς τις πύλες 
της Βαγδάτης και πυροδότησε ένα παγκόσμιο κύμα ισλαμιστικής τρομοκρατίας. Το 2021 είχαμε 
βέβαια και την χαώδη, δίκην ατάκτου φυγής εκκένωση του Αφγανιστάν από τις συμμαχικές 
δυνάµεις. Η εικόνα αδυναμίας και ασυνεννοησίας την οποία εξέπεμψαν οι ΗΠΑ εκείνες τις ηµέρες, 
το δίχὼως ἆάλλο υπονόμευσε το βάσιμο της γενικότερης αποτρεπτικής τους ικανότητας, 
ενθαρρύνοντας την Ρωσία να εισβάλει στην Ουκρανία τον Φεβρουάριο του επόµενου έτους.[41] 


Ἡ κινητοποίηση της Ευρώπης και των θεσμών της είναι απαραίτητη για την ανάπτυξη οποιουδήποτε 
εγχειρήματος μεσογειακής συμφιλίωσης και συνεργασίας. Ο Σ. Καργάκος θεωρεί πως η 
απομάκρυνση απὀ τον ανέφικτο στόχο της «ένωσης» (δηλαδή της δημιουργίας ενός 
συγκεντρωτικού Όπερ-κράτους) και η προώθηση της «ενότητας» βασικών σκοπών, µε σεβασμό στα 
έθνη-μέλη, θα διευκολύνει την Ευρώπη να αποκτήσει ουσιαστικό λόγο στα μεσογειακά πράγματα 
και να αποτρέψει τον Αρμαγεδδώνα.[42] Η συνεννόηση µε τα κράτη της Βορείου Αφρικής και της 
Μέσης Ανατολής θα μπορούσε να γίνε µε όρους συμπληρωματικότητας. Ἡ Ευρώπη έχει την 
ένοπλη ισχύ και τα οικονομικά µέσα, ενώ οι αραβικές χώρες την ενέργεια, δηλαδή πετρέλαιο. Η 
συνένωση τῶν δύο µπορεί να γίνει βάση µακροπρόθεσµης σύμπλευσης, µε στόχο την ειρήνη και την 
ανεξαρτησία του ευρωμεσογειακού κόσμου.[43] Και εδώ φαίνεται, εμμέσως πλην σαφώς, η 
πρόταση για αποδέσμευση από την αμερικανική ηγεμονία, η οποία κρίνεται ὡς βασικός ένοχος για 
τους περιφερειακούς πολέμους. Από την άλλη οι πρόσφατες διεθνείς κρίσεις κατέστησαν φανερή 
την απόλυτη αμυντική ανεπάρκεια ακόµη και των μεγαλύτερων ευρωπαϊκών κρατών, τα οποία 
σπεύδουν υπό την προστατευτική αιγίδα της Ουάσινγκτον. 


Η θάλασσα του µίσους 


Για την αραβο-ισραηλινή σύγκρουση, σήµερα εντοπισµένη στο Παλαιστινιακό, οι σημειώσεις του 
συγγραφέα είναι ιδιαίτερα επίκαιρες. Τα κράτη προγεφυρώµατα ή χωροφύλακες, προειδοποιεί, δεν 
είναι βιώσιμα. Το Ισραήλ. νικά και θα νικήσει ξανά στο µέλλον, όµως η στάση του έναντι των 
Παλαιστινίων Κάνει την διεθνή κοινή γνώμη να στρέφεται ολοένα και περισσότερο εναντίον του. 
ώσπου µία µέρα οι Άραβες µπορεί να διδαχθούν από τις πολυάριθµες ήττες τοὺς και να ανατρέψουν 
τις ισορροπίες.[44] Η αποµόνῶση του Ισραήλ, όσο βαριά οπλισµένου και αμείλικτου, προκαλεί µία 
μόνιμη κατάσταση εσχάτου κινδύνου: «...το Ισραήλ, που ὡς αιχμή δόρατος έχει σφηνωθεί στον 
αραβικό κορμό, θα κινδυνεύσει να πάθει ό,τι και ο περίφημος Ολυμπιονίκης Μίλων Κροτωνιάτης, που 
ἐμπήζε τα δάκτυλά του σε µία ρωγμή ενός κορμού για να τον σχίσει, αλλά έπεσαν οἱ σφήνες, ή σχισμή 
έκλεισε και μιάγκὠσε τα δάκτυλα του Μίλωνος, τον οποίον κατασπάραζαν τα θηρία του δάσους».[45] 


Τη στιγµή που γράφονται αυτές οι γραμμές, ο πόλεμος στην Γάζα µετρά δεκάδες χιλιάδες θύματα 
μεταξύ των αμάχων. Οι αδυσώπητοι βομβαρδισμοί του Ισραήλ. έχουν προκαλέσει τέτοιαν 
κατακραυγή που Ψυχραίνουν ακόµη και τη στάση των διαχρονικών δυτικών συμμάχων του. Η 
δυσαρέσκεια των ΗΠΑ έναντι της υπερεθνικιστικής κυβέρνησης Νετανιάχου είναι πολύ µεγάλη, 
καθώς η τελευταία έχει διαχρονικά πράξει το παν για να ακυρώσει εν τοις πράγµασι την πάγια 
επιθυμία της Ουάσινγκτον για «λύση δύο κρατών». Στον µη δυτικό κόσµο, οὕτως ή άλλως φιλικά 
προσκείµενο προς την Παλαιστίνη από τον καιρό του Ψυχρού πολέμου (λόγω του αντι-αποικιακού 
κινήµατος και της σοσιαλιστικής απόκλισης της ΡΙ Ο), η αγανάκτηση είναι ακόµη µεγαλύτερη. Η 
οικουμενική κατακραυγή για τις ὠμότητες τῆς ισλαμιστικής-τρομοκρατικής Χαμάς κατά την 
επίθεση της 7ης Οκτωβρίου, έχει επισκιαστεί απὀ το συλλογικό δράµα των κατοίκων της Γάζας, 
καθώς και την αποκάλυψη σχεδίων για πιθανό εκτοπισμό τους. Η ίδια η επίθεση αυτή προκάλεσε 
µεγάλη εντύπωση, καθώς υπήρξε συντριπτική σε ένταση και κλίμακα και αιφνιδίασε την 
υποτιθέμενη ὡς άτρωτη ισραηλινή άμυνα καιτις υπηρεσίες πληροφοριών. 


Ἡ κατάσταση βαίνει απὀ αδιέξοδο σε αδιέξοδο, µε τον διαρκή κίνδυνο επέκτασης του πολέμου, όσο 
γιγαντώνονται τα πάθη, τα µίση και οι αντεκδικήσεις. Ως Μανιάτης αλλά και παιδί της Κατοχής και 
του Εμφυλίου, ο Σ. Καργάκος υποδεικνύει µία διαφυγή απὀ τον φαύλο κύκλο τῆς βίας µέσα από την 
πείρα του τόπου του µε το φαινόμενο τῆς βεντέτας «Γἱα να σταματήσει στη Μάνη ο 
αλλήηλοσκοτωμός, ο λεγόμενος "'γδικιωμός”, µε μεσολάβηση τρίτων, γινόταν µια τελετή, ας τήν πούμε 
αδελφοποιήσεως, η "ψυχαδερφοσύνη”, οπότε ή οικογένεια του θύματος συγγένευε µε την οικογένεια 
του θΘὐτη. Μια τέτοια συγγένεια έσωσε δύο φορές τή µάνα µου κι εμένα στα χρόνια τής 
αλληλοσφαγής».[46] Κάτι τέτοιο βέβαια είναι δυσκολότερο να γίνει σε µεγάλη κλίμακα απὀ ότι σε 
διαπροσωπική, όµως ένα τέτοιο είδος συμφιλίωσης µέσα απὀ το κοινό ανθρώπινο πένθος είναι η 
µόνη λύση που ίσως, µία µέρα, θα μπορούσε να φέρει µία μονιµότερη καταλλαγή στο ακόρεστο 
θυσιαστήριο των Αγίων Τόπων. 


Αν υπάρξει ποτέ εξάλειψη του µίσους ανάµεσα στις δύο πλευρές της Μεσογείου, η συνεργασία θα 
πρέπει να γίνει µε σεβασμό στον τρόπο ζωής και τον πολιτισμό των άλλων. Η Ευρώπη στην 
περίπτωση αυτή µπορεί να προβάλει το Καλύτερο πρόσωπο τῆς μεγάλης και πολύτιµης 
ανθρωπιστικής τῆς παράδοσης. Τούτο όµως απαιτεί απομάκρυνση από τον σύγχρονο και απολύτως 
παρακµιακό «νέο-ευρωπαϊκό» οιωνεί πολιτισµό.[47] Χρειάζεται ακόµη και η αποφυγή της 
πολιτισμικής υπεροψίας: «ας µή Φρονούμε πως εμείς οι Ευρωπαίοι έχουµε το προνόμιο του 
πολιτισμού. Πολιτισμός -- και μάλιστα ενεργός -- είναι και ο τρόπος τής καθημερινής ομιλίας. Από την 
άποψη αυτή ένας λεμβούχος του Νείλου, ένας "“φελουκατζής”, θα έβαζε τα γυαλιά στα δικά µας 
«κακομαθημένα» παιδιά που αποφοιτούν απὀ αριστοκρατικά σχολεία».|4δ] Για αυτό και επικρίνει 
αυστηρά την θεωρία του Φαπιμα! Ηιπίπρίοη περί της σύγκρουσης των πολιτισμών, αντιτείνοντας 
ότι δε συγκρούονται οἱ πολιτισμοί αλλά τα συμφέροντα. Την χαρακτηρίζει ὡς «φύλλο συκής» για 
την κάλυψη της «συμφεροντολογικής λύσσας».[49] 


Ἐνκαιρίες για την Ελλάδα και τη μεσογειακή της πολιτική 


Η διατήρηση µίας πολυμερούς εξωτερικής πολιτικής, µε σχέσεις συνεργασίας προς όλες τις δυνάµεις 
της περιοχής, αποτελεί βασική σταθερά των προτάσεων του Σ. Καργάκου. Όπως επανειλημμένα 
επισημαίνει, «το ανήκοµεν εις τήν ἀύσιν έχει απὀ γεωπολιτική ἀποψήη προ πολλού 
ακυρωθεῖ».[50] Χρησιμοποιώντας τον αποδιδόµενο στον (ΠαΠες ἆε (αι]]9 όρο, «πολιτική πολλών 
αζιμουθίωών», και επιµένοντας την χρεωκοπία της αµέριμνης λογικής του «δεν διεκδικούµε τίποτα». 
περιγράφει τις ελληνικές δυνατότητες µε µία αλληγορία: «Ο πολιτικός, οικονομικός καὶ πολιτιστικός 
προσανατολισμός της Ελλάδος εικονογραφείται µε το θρησκευτικό µας σύμβολο: το Σταυρό. Η Ελλάς 
ανήκει καὶ στο βορρά, και στο Νότο και στη 4ύση και στην Ανατολή. Και δεν μιλώ θεολογικά. Θυμίζω 
ότι ο Σταυρός προεκτεινόµενος παίρνει το σχήμα του ὄίφους. Βεβαίως θα πάµε “ὅπου δεῖ” µε το 
Σταυρό στο χέρι, ειρηνοφόροι, αλλ” ὀχι για να γίνουμε μάρτυρες. Το εορτολόγιο τής Εκκλησίας µας 
έχει κορεσθεί. 4εν χωράει άλλα θύματα Αγίους».[511 


Μακροί ιστορικοί δεσμοί ενώνουν την Ελλάδα µε τον Αραβικό κόσµο, εντός του οποίου δρουν επί 
αιώνες τα ορθόδοξα πατριαρχεία. Η τρέχουσα στρατιωτική υπεροχή της Δύσης ίσως µία µέρα 
παύσει να υπάρχει και να βρεθούν οι Άραβες σε θέση ισχύος, οπότε η Ελλάδα πρέπει να φροντίζει 
να έχει καλές σχέσεις µαζί τους. Από την άλλη, πέραν των λόγων πολιτικής σύγκλισης, οι Έλληνες 
μοιράζονται µε τους Εβραίους µία «συν-μαρτυρική» πορεία µέσα απὀ µακραίώνους κατατρεγμούς 
και πάσης φύσεως δοκιµασίες.[52| Αλλού, ο συγγραφέας κρίνει πως και απὀ την ρωσική παρουσία 
στη Μεσόγειο θα μπορούσε να επωφεληθεί η Ελλάδα, εφ᾽ όσον πολιτευτεί µε την μέγιστη δυνατή 
προσοχή.[53] Η θέση αυτή συμβαδίζει µε το πνεύμα της εποχής του βιβλίου (2007), όταν οι σχέσεις 
της Ρωσίας µε την Ευρώπη και τις ΗΠΑ ήταν σχετικά οµαλές, ακολουθώντας το πνεύμα του 
«ανοίγματος» της δεκαετίας του 1990. Το πρώτο σοβαρό επεισόδιο ψύχρανσης τῶν σχέσεων, ο 
πόλεμος Ρωσίας-Γεωργίας, συνέβη αργότερα. το 200δ. Την εποχή εκείνη η Ἑλλάδα, υπό την 


κυβέρνηση Κώστα Καραμανλή, διαπραγµατευόταν αγορές όπλων από την Ρωσία, ενώ υπογραφόταν 
η δηµιουργία του αγωγού Μπουργκάς-Αλεξανδρούπολη, ο οποίος εν τέλει δεν κατασκευάστηκε 
ποτέ. 


Παρ’ ότι η πολυδιάστατη και το κατά δύναμιν ανεξάρτητη πολιτική παραμένει ζητούμενο, εἰδικά για 
ένα κράτος µε πολλαπλές και άκαµπτες εξαρτήσεις όπως η Ἑλλάδα, το διεθνές περιβάλλον έχει 
αλλάξει. Ἡ οικονομική και δημογραφική άνοδος του µη δυτικού κόσμου είναι αδιαμφισβήτητη, 
όπως και το αµετάκλητο τέλος της «μονοπολικής στιγμής» των ΗΠΙΑ. όπως διαμορφώθηκε τα πρώτα 
10-15 έτη µετά την πτώση της ΕΣΣΔ. Όμως ακριβώς αυτές οι ανακατατάξεις στην ισορροπία ισχύος 
οξύνουν τον ανταγῶωνισµό και την πίεση στις µικρές και μεσαίες δυνάµεις να «λάβουν θέση». Η 
ρωσική εισβολή στην Ουκρανία οδήγησε τις σχέσεις της Μόσχας µε το ευρωατλαντικό σχηματισμό 
στο ναδίρ, και η διατήρηση ουσιωδών επαφών θα παραμείνει ένα θέµα δύσκολο και περίπλοκο, 
τουλάχιστον µέχριτην λύση ή έστω ύφεση του ζητήματος του πολέμου. 


Επιστρέφοντας στη θάλασσα, ο συγγραφέας µε πικρία παρατηρεί ότι; «παρότι διαθέτουμε τή 
μεγαλύτερη ναυτιλία του κόσμου, ὃεν έχουµε ναυτική πολιτική. Παρότι διαθέτουµε τα περισσότερα 
νησιά τής Μεσογείου (και τα «ὠραιότερα) ὃεν έχουμε χαράξει νησιωτική πολιτική».[58] Οι 
επισημάνσεις και οἱ προτάσεις του επί του θέµατος αποτελούν ίσως ένα από τα καλύτερα τμήματα 
του βιβλίου. Η ανάγκη διασύνδεσης της Ελλάδας µε το εμπόριο Ασίας-Ευρώπης απαιτεί, σημειώνει, 
τη δηµιουργία σύγχρονων λιμανιών στη νότια Πελοπόννησο και τη νότια Κρήτη. ΗἩ Καλαμάτα 
κρίνεται πως έχει ήδη επαρκείς εγκαταστάσεις, μένουν όµως η Νεάπολη (Βάτικα) και το Γύθειο της 
Λακωνίας, ενώ εκκρεµεί και η σιδηροδρομική σύνδεση Γυθείου-Τρίπολης. Οι σκληρά ειρωνικές 
γραµµές που αφιερώνει στους σιδηροδρόµους ηχούν τραγικά, ύστερα απὀ την τραγωδία των 
Τεμπών: «Εξυπακούεται ότι χρειάζεται όλο το σιδηροδρομικό δίκτυο τής Πελοποννήσου ζήλωμα. 
άιότι το υπάρχον, όταν δεν είναι για τα νεκροταφεία (αναρίθμητα τα θύματα), είναι για τα πανηγύρια. 
Στέλνεις αυγά απὀ την Καλαμάτα και φθάνουν στην 4θήνα... κοτόπουλα»![55] 


Το θέµα της Τουρκίας, αναπόφευκτο σε κάθε σοβαρή συζήτηση για τη διεθνή θέση της Ἑλλάδος, 
τίθεται µε βάση τῶν αρχών της ασφάλειας και της ανεξαρτησίας. Η µεν γεωγραφία ανοίγει πολλές 
ευκαιρίες σύμπραξης -- ο συγγραφέας αναφέρεται σε παλαιότερη πρότασή του για σύνδεση Χίου- 
Μικράς Ασίας µε γέφυρα, κάτι που θα ευνοούσε την ανάπτυξη του νησιού ως ναυτιλιακού 
κέντρου.[56] Η Άγκυρα είναι ευπρόσδεκτη σε ένα σχήμα μεσογειακής συνεργασίας και µπορεί να 
έχει Καλές σχέσεις µε την Αθήνα, προὐπόθεση όμως είναι η αμµετάκλητη εγκατάλειψη των 
ηγεµονικών και αυτοκρατορικών φιλοδοξιών της. Πέρα απὀ τη διαπίστωση αυτή -- η οποία 
παραμένει ὡς σήµερα στο επίπεδο τῆς ευχής, καὶ μάλλον έτσι θα μείνει επί μακρόν -ο}Σ. Καργάκος 
σημειώνει πως η αξία των Στενών του Βοσπόρου-Ελλησπόντου, το µεγάλο «χαρτῦὸ της Τουρκίας, 
μειώνεται λόγω τῆς µέλλουσας παράκαµψής τους από τον αγῶὠγό Μπουργκάς-Αλεξανδρούπολη, και 
τη διαφαινόμενη αναβάθµιση της σημασίας των αγωγών έναντι των δεξαμενοπλοίων στη µεταφορά 
υδρογονανθράκων.[57] Εάν δε, κάποια στιγµή τον 219 αιώνα, διαλυθεί η «Κεμαλική αυτοκρατορία», 
όπως η Οθωμανική τον 20ο, τότε θα προταχθεί η οικονομική αξία του Αιγαίου και αγκυροβολίων 
περί τον Ελλήσποντο, όπως ο Μούδρος στην Λήμνο και το Σΐγρι στην Λέσβο.[55] Η Ελλάδα µπορεί 
ακόµη να γίνει κρίκος σύνδεσης μεταξύ της Μεσογείου και της Βόρειας ή της Βαλτικής θάλασσας, 
ως εναρκτήρια θέση µίας πανηπειρωτικής οδού Αλεξανδρούπολης -- Ντάντσιχ.[59] 


Αν και η ρητορική περί επικείμενης ή έστω διαφαινόµενης διάλυσης της Τουρκίας, όπως επί 
δεκαετίες επαναλαμβάνεται στα ελληνικά µέσα, ίσως ακούγεται ὡς ευσεβής πόθος ανέξοδης 
απαλλαγής µας από έναν επικίνδυνο και επίµονο ανταγωνιστή, οι παραπάνω κρίσεις είναι πολύ 
εὔστοχες. Ο ρωσικός αγωγός ακυρώθηκε, μήπως όµως δεν παρακάμπτουν τα Στενά οι νέοι οδικοί 
και σιδηροδροµικοί άξονες, μεταξύ Αλεξανδρούπολης και βουλγαρικών λιμένων (Ρα8-ίο-βεςα); 
Μήπως δεν αποκτά κεντρική σηµασία η Αλεξανδρούπολη Ως κόμβος μεταφορών, είτε πρόκειται για 


το αμερικανικό υγροποιημένο φυσικό αέριο (ΤΝ), είτε για τις αμερικανικές ενισχύσεις προς την 
Ουκρανία. Μήπως δεν εξοργίζεται και διαμαρτύρεται η Τουρκία, που ελληνικά λιμάνια 
υποκαθιστούν τον παραδοσιακό της ρόλο ὡς πορθµέα της Μεσογείου και του Ευξείνου Πόντου; Το 
2007 η Ρωσία ήθελε να παρακάμψει τη ΝΑΤΟϊκή Τουρκία, τώρα η ανεπαρκώς πιστή στη δυτική 
συμμαχία Τουρκία παρακάµπτεται απὀ τις ΗΠΑ. Ο δε λόγος για σύνδεση Αλεξανδρούπολης και 
βορείου Ευρώπης έχει καταστεί επίκαιρος µε την πρόσφατη είσοδο της Ἑλλάδος στο 
σχήµα Τηπιατίαπα (Τητεο Όεας ΙΠΙΠ8ίΙνθ), το οποίο προωθεί τη στενότερη συνεργασία και την 
ανάπτυξη συγκοινωνιακών αρτηριών µμεταξύ των χωρών της ανατολικής Ευρώπης, 
συμπεριλαμβανομένων αυτοκινητοδρόµων (Να 6ατραίμία) και σιδηροδρόμων (Κα1]-2-5εα) µε 
κατάληξη την βόρεια Ελλάδα.[ό60] 


Με οδηγό την ιστορία, στην Ελλάδα υποδεικνύεται µία διττή ναυτική πολιτική. Η πρώτη παίρνει το 
όνομά της απὀ τον Θεμιστοκλή, ο οποίος κατέστησε την Αθήνα το κέντρο της Μεσογείου και πόλο 
έλξης εμπόρων και σοφών απὀ όλο τον ελληνικό κόσµο. Με τον ίδιο τρόπο η Ελλάδα θα μπορούσε 
να διασυνδεθεί θαλάσσια µε τα λιμάνια της Μεσογείου, καθώς και να προσελκύσει τους ὀπου γῆς 
ικανότερους και δημιουργικότερους ανθρώπους, οἱ οποίοι θα πλουτίσουν τη νέα τους πατρίδα µε τις 
δυνάµειςτους. Η δεύτερη πολιτική επικαλείται τον Κίμωνα, τον συνεχιστή του έπους τῶν Περσικών 
πολέμων, ο οποίος έπεσε πολεμώντας στο Κιτίον της Κύπρου. Η σύσφιξη του δεσμού Ελλάδος και 
Κύπρου αποτελεί τον πυρήνα αυτής της πρότασης. Το ενιαίο αμυντικό δόγμα Ἑλλάδος-Κύπρου 
(δυστυχώς αδρανές ήδη απὀ την εποχή έκδοσης του βιβλίου) θα μπορούσε να επεκταθεί προς τη 
Συρία και όλες τις πέριξ της Τουρκίας χώρες, επιβάλλοντας στη δυνητική απειλή το ενδεχόμενο 
περικύκλωσης.[61| 


Τι µπορεί όμῶς να προσφέρει η Ελλάδα στη Μεσόγειο, και δη στην επούλωση των τραυμάτων της; 
Μία οικουμενική πρωτοβουλία συμφιλίωσης µε βάση τον αρχαίο και απὀ όλους σεβαστό πολιτισμό 
της. Όπως ο Άγγελος Σικελιανός και η Εύα Πάλμερ αγωνίστηκαν για την Δελφική Ιδέα στους 
δίσεκτους χρόνους του Μεσοπολέμου, η Ελλάδα έχει την ευκαιρία να δώσει µία νέα, Αδελφική Ιδέα, 
η οποία θα ανοίγει το δρόµο για την παράκαμψη του σημερινού µίσους. Με λύπη διαπιστώνει πως 
στην ελληνική τηλεόραση (την τηλοψία, όὀπως προτιμά να την καλεί) δεν υπάρχει ούτε µία εκπομπή 
για τον κόσµο της Μεσογείου, και προτείνει η Ελλάδα να αναλάβει πρωτοβουλία για τη σύσταση 
ενός κοινού Παμμεσογειακού Ραδιοτηλεοπτικού Σταθμού.[62] 


Η εισήγηση στο Πανεπιστήµιο Πειραιώς 


Οι προτάσεις του βιβλίου δεν εξαντλούνται στα θαλάσσια και μεσογειακά θέµατα. Ειδικότερα, στο 
τέλος παρατίθεται µία εισήγηση του Σ. Καργάκου σε εκδήλωση του Πανεπιστηµίου Πειραιώς, στις 
12/04/1997, όπου αναπτύσσεται ένα πιο ολοκληρωμένο στρατηγικό όραμα για την ελληνική 
εξωτερική (κυρίως) πολιτική. Βασική αρχή το οράµατος αυτού είναι προσπάθεια ισορροπίας του 
απαραίτητου ρεαλισμού που επιβάλλουν οι αντικειμενικές συνθήκες και οι διεθνείς προκλήσεις, µε 
ένα πνεύμα ρομαντικό, δηλαδή επίκλησης και εξυπηρέτησης ηθικών αξιών. Το δίπολο αυτό 
διατρέχει εμφανώς το σύνολο του βιβλίου. Ο ομιλητής, ξεκινώντας από την Μεγάλη Ιδέα και την 
περίφηµη δηµηγορία του Ιωάννη Κωλέττη στην Βουλή το 1544.[63] ζητεί µία γενική εσωτερική 
ανάταξη του Ελληνισμού 


Μεγάλη σημασία δίνεται στον Ελληνισμό της διασποράς: «Η Ελλάς», λέγει, «πρέπει να παύσει να 
πολιτεύεται ως Ελλάς. Πρέπει να πολιτεύεται ως Ελληνισμός». Ὑπενθυμίζει πως από την δεκαετία του 
1950 είχε καταθέσει πολυσέλιδη πρόταση για τη δηµιουργία ενός Οργανισμού Ηνωμένων Ελλήνων, 
καθώς και µίας νέα αμϕικτιονας σε «καθημερινή επικοινωνία... χάρη στα νέα 
συστήµατα».[68] Ενδιαφέρουσα, αν και δεν αναλύεται περεταίρω, είναι και η πρόταση συνεργασίας 

του ελληνικού εμπορικού στόλου µε το Πανεπιστήµιο Πειραιώς για την ανάπτυξη ενός παγκοσμίου 
συστήµατος τηλε-ιατρικής.[65] 


Καθώς βέβαια, ο Σ. Καργάκος ήταν πρωτίστως εκπαιδευτικός και φιλόλογος, και ο πολιτισμός δεν 
µπορεί να µην έχει πρωτεύουσα θέση σε ένα σχέδιο εθνικής αναζὠογόνησης, κατατίθεται το αίτηµα 
η Ελλάδα να γίνει κέντρο κλασσικών, μεσαιωνικών και ορθοδόξων σπουδών, στο πρότυπο άλλων 
μικρών και μεγάλων χωρών (Βουλγαρία και θρακικές σπουδές, Ισραήλ. και εβραϊκές, Ιαπωνία και 
ελληνικές). Ο στόχος αυτός θα εξυπηρετηθεί µε τη γενική ανάταση των γραμμάτων στη χώρα, 
κατεύθυνση προς την οποία θα συντείνει και η δηµιουργία µίας αλυσίδας κλασσικών γυμνασίων 
7ετούς φοίτησης.[66] 


Ἐν κατακλείδι 


«Αγαπητέ αναγνώστη, φθάνοντας στην “ακτή του τέλους”, τούτο αισθάνομαι την ανάγκη να σου 
ομολογήσω: ή Μεσόγειος είναι μέγιστο µάθηµα ελευθερίας. ΓΠα αυτό και ή αθηναϊκή δήµιοκρατία είχε 
θαλασσινό άρωμα, }Ι᾽ αυτό και το βήμα της Πνύκας, πριν απὀ τους Ἰριάκοντα, έβλεπε προς τή 
θάλασσα. Γενικώτερα, όμως, το υγρό στοιχείο της Μεσογείου υπήρξε ή υγρή μοίρα του ελληνικού 
στοιχείου. Η Μεσόγειος εἴναι το 'εμείς” µας. Είναι ο συναισθηµατικός καθρέφτης, το Ιστορικό µας 
απείκασµα. Μία ἐμψυχή ηχώ που το κυμάτισμά τής ανακλά τον κυματισμό των δικών µας ελπίδων και 
προσδοκιών. Η Μεσόγειος µας δίνει -- συχνά στο πολλαπλάσιο -- ό,τι τής δίνουμε. Μας παίρνει πάλι 
ό,τι µας δίνει. Συχνά µε το παραπάνω. 4εν εἴναι τυχαίο, άλλωστε, που συχνά στα θαλασσινά µας 
τραγούδια επονοµάζεται "πικροκυματούσα”. Ασφαλώς, αύριο το κύμα τής θα είναι περισσότερο 
πικρό, αν τήν κάνουμε Θάλασσα των Στεναγμών, µε µία ανεμώλια πολιτική αντιπαραθέσεων».[67] 


Το βιβλίο του Σ. Καργάκου αποτελεί ένα βραχύ, αλλά δυσανάλογα βαθύ και πυκνό σε ιδέες, κρίσεις 
και πληροφορίες βοήθημα για τον αναγνώστη που ενδιαφέρεται τόσο για το ιστορικό παρελθόν, όσο 
και για τα επίμονα προβλήματα του παρόντος. Μπορεί να λειτουργήσει ως εισαγωγή σε 
εκτενέστερα ιστορικά έργα, όπως του Εοετπαπά Βταιάεί ή του 1ΕεΓΟΠΙΥ ΒἰαεΚ, έχει όμως το 
πλεονέκτημα της ελληνικής οπτικής και την µεγάλη αξία που δίνει η οξυδερκής και αυστηρή 
ανατομία τῶν διεθνών ζητημάτων. Η καταγγελία της συμπεριφοράς τῶν μεγάλων δυνάµεων ὡς 
«πολιτική(ς] που καταργεί το μέλλον» έχει ισχύ διαρκή.[6δΙ Στον αβέβαιο κόσµο του 2024, τόσο 
µακριά από τις αισιόδοξες υποσχέσεις της μεταψυχροπολεμικής ευφορίας, η προσοχή για να µην 
οδηγηθεί η Μεσόγειος και η οικουμένη στον Αρμαγεδδώνα, από την τύφλωση και την πώρωση των 
ποικίλων Βεελζεβούλ. Βεεμώθ και Λεβιάθαν, είναι το λιγότερο που µπορεί να ελπίζει κανείς. 

